อ่านจากรีวิวที่ไหนไม่รู้ ว่าร้านนี้กาแฟน่าสนใจ อ่านผ่านตาแล้วก็ลืม  อาทิตย์ก่อนได้ไปบุรีรัมย์ ขับรถผ่านร้านนี้ ๒ รอบ ตอนค่ำ แวะซื้อยาฝั่งตรงข้ามถนน ตอนเช้า ซื้อข้าวมันไก่โกรวย ร้านข้างๆ (ที่เปิดร้าน ๖ โมงเช้ามากก น่าจะรวยสมชื่อแหละ ขยันจัง) ไปใส่บาตร 
หลังจากที่เราผิดหวังจากกาแฟร้อน ในอาหารเช้าของโรงแรมที่พัก ตอนแรก ก็มุ่งหน้าไปสตาร์บัค โรบินสันบุรีรัมย์ แต่ขับรถหลงทาง วนกลับมาเจอร้านนี้เป็นรอบที่ ๓ ก็เลยคิดว่า "เอาฟระ ชะตาคงต้องกัน เข้าไปลองก็ด้ะ " ปรากฏว่า

Wake Up Cafe'
Decorations : 
ร้านนี้อยู่อยู่ริมถนนเป็นตึกแถว ตกแต่งร้านแนวทึมเท่ ขาวเทาดำ ผนังปูนเปลือยและไม้เนื้ออ่อนตามยุคสมัย     แถมแอบ dim ไฟมืด (ตอนแรกเข้าไปนึกว่าไฟดับ แหะแหะ) 
Menu : 
ในร้านเค้าขายกาแฟ ขนม บิงซู น้ำผลไม้ปั่น แต่ตอนเราเข้าไป ตู้เค้กว้างว่าง 
เราเลยสั่งแค่ลาเต้ร้อน ..อย่างไม่ได้คาดหวังอะไรมาก (แบบถ้าไม่อร่อย ไม้ตายเราอยู่ที่โรบินสัน) 
หลังจากรอกาแฟนานมาก คนขายที่หน้านิ่งมากๆ ก็เรียกให้เราไปรับกาแฟ ตอนยกกลับมาเห็น latte art สวยงามในถ้วย แล้วถึงเข้าใจว่าทำไมถึงนาน รสชาติกาแฟดีเลยแหละ ดูงานละเอียด ละเมียดละไม ขนาดสั่งอีกถ้วยแบบ Take away ยังทำ latte art เป็นรูปหัวใจกุ๊กกิ๊ก เสัยดายที่ไม่ได้ถ่ายรูปไว้  
และที่สำคัญนะเธ้อออ..40 บาทเอง ถูกและดีที่บุรีรัมย์จ้ะ